**Фёдар Андрэевіч Казун** (1937 – 2013) – журналіст, паэт, пісьменнік. Фёдар Казун нарадзіўся ў **вёсцы Дрэбск Лунінецкага раёна**. Ва ўзросце 15 гадоў паёхаў у данбаскі горад Антрацыт, дзе скончыў сярэднюю школу, потым Луганскі сельгасінстытут, але працаваць стаў не на палях, а ў вугальнай шахце. Уся працоўная дзейнасць Фёдара Андрэевіча была звязана з вугальнай прамысловасцю. Пуцёўку ў жыццё ён атрымаў на шахце "Нагольчанская”, затым больш за 13 гадоў працаваў на шахце ”Партызанская". Перайшоўшы на літаратурную сцежку, Ф. А. Казун змяніў прафесію, але застаўся верны шахцёрскаму братэрству. У 1995 – 2011 гг. ён працаваў рэдактарам газеты "Товарищ" Антрацытаўскага теркома прафсаюза работнікаў вугальнай прамысловасці Украіны. Пяру таленавітага пісьменніка належаць некалькі кніг, сярод якіх «Возьму себе в помощь», «Ложняк», «Свет на шахтерских ладонях», «Дыхание прожитых лет», «Углем крещенные», «Их воспитал Донбасс», «Горные первопроходцы подземных горизонтов». Ф. А. Казун пакінуў нашчадкам звыш 400 вершаў, у якіх услаўляецца шахцёрская праца і людзі, якія прысвяцілі сябе здабычы чорнага золата.

Пра жыццё і творчасць Ф. А. Казуна

1. Туміловіч, В. Лунінецкі край: новыя імёны для “Літаратурнай карты Берасцейшчыны” [Ф. А. Казун] / Васіль Туміловіч, Вадзім Жылко // Берасцейскія кнігазборы : праблемы і перспектывы даследавання : матэрыялы і даклады III Міжнароднай навука-практычнай канференцыі / пад. рэд. М. В. Нікалаева. – Мінск, 2016. С. 380.
2. Рубал пласты, крепил забой, писал стихи // Шахтёр Украины. 2013. 2 февраля.